የአብክመ ሠራተኛና ማኅበራዊ ጉዳይ ቢሮ የመንግሥት፣ የአሠሪና ሠራተኛ የሦስትዮሽ ምክክር ጉባኤ በባሕር ዳር እየተካሄደ ነው።
ባሕር ዳር፡ ታኅሳስ 06/2012ዓ.ም (አብመድ) በመድረኩ ላይ ንግግር ያደረጉት የአብክመ የሠራተኛና ማኅበራዊ ጉዳይ ቢሮ ኃላፊ ሙሉነሽ አበበ (ዶክተር) ምክክሩ ሀገሪቱ ከግብርና ወደ ኢንዱስትሪ መር የምታደርገውን ጉዞ የሚያፋጥን ነው ብለዋል። የምክር ጉባኤው ለአንድ ዓላማ የቆሙ አካላት ወደ አሰቡበት ግብ ለመድረስ ትልቅ ሚና እንዳለውም ተናረዋል፡፡ በምክክሩ አሠሪዎች እና ሠራተኞች ያጋጠሟቸውን ችግሮችና፣ የቀሰሟቸውን መልካም ተሞክሮዎችና ወደ ፊት ሊወሰዱ የሚገባቸውን የመፍትሔ አቅጣጫዎች የሚመክሩበት እና ስለሠራተኛና አሠሪ ሕግና ፖሊሲዎች ግንዛቤ የሚጨብጡበት እንደሆነም አመላክተዋል።